Kaapstadse selfoonwet tree in werkingŉ Munisipale wet het op 1 Julie in Kaapstad in werking getree wat verkeerspolisie die reg gee om beslag te lê op selfone wat deur motoriste gebruik word. Kaapstadse motoriste wat gevang word dat hulle selfone gebruik terwyl hulle bestuur, se selfone sal deur verkeersbeamptes konfiskeer word. Die verkeerspolisie mag beslag lê op ŉ selfoon, selfs al is dit die betrokke motoris se eerste oortreding, berig RSG. Oortreders sal die geleentheid gebied word om die SIM- en geheuekaarte uit te haal. Diegene wat ŉ R500 boete opgelê word, kan die foon ná 24 uur terugkry. Die stad Kaapstad reik maandeliks meer as 8 000 boetes uit vir sulke oortredings.